Ich, Hans Kilcher von Vilingen, beken̄ offenlich mitt disem brieff, das ich uff santt̄ Matis tag, des heiligē zwoͤlfbottē,
nach Cristi gepùrt gezalt vierzechenhundtˀ vierzigundsiben jar, ✳ ze Brugg in dˀ Nidˀn Vorstatt an offnˀ, frigē strasz
offenlich mitt vˀbānē gericht ze gericht gesessen bin von bevelhens wegen des erbˀn Nickli Entlibuͦchs, vogts
ze Schenckembˀg, dˀ zegegen was, und kamen daselbs fùr mich und das gericht, vˀfùrsprechet, als recht ist, die erbˀn
Wˀna Rot, pfleger des jarzitampts ze Kùngsfeld₎, anstatt desselbn̄ jarzitampts un̄ dˀ erwirdigē frow Ursulln̄ von Mùlinen, klostˀfrowen und pflegerin des jetzgen̄ jarzitampts ze Kùngsfeld₎, an eim, ✳ und Heini Kilchˀ
von Vilingē am andˀn. und offnet dˀ jetzgen̄t Heini Kilcher durch sinē fùrsprechn̄, wie das er vō dˀ genēpten
minˀ frow von Mùlinen von wegen desselbē jarzitampts fùnfzechn̄ guͦt, Rinschˀ guld₎ bar ingenomē un̄ die
in sin un̄ siner erbē kūntlichn̄ nutz bekerˀt, un̄ hett darub̄ nach guͦtˀ, zitlichˀ vorbetrachtūg dē selbn̄ jarzitampt
ze Kùngsfeld₎ un̄ sinē pflegern zuͦ sinē hand₎ fùr sich, sin erbē und nachkomen eins rechtē, vestē, stetē un̄ ewigen
koufs verkoufft un̄ ze kouffen gebē, gab ouch also ingericht dēselbē Wˀna Rotē zekouffend ein mùtt kernēgelts
jerlichs un̄ ewigs zinsz, den si demselbn̄ jarzitampt und sinē pflegˀn hinfùr alle jar je uff santt̄ Martins tag
zuͦ rechtē, ewigem zinsz un̄ nach zinsrecht, sitt un̄ gewonheit ✳ geng un̄ geb ✳ werē, antwurtē un̄ gebē soͤllēt un̄
wellēt, uff, von un̄ ab sinē wingartē ze Vilingē, an Sleypffen zwischēt Hansē Stampfers un̄ Heini Figgis wingartē
vō Vilingē gelegē, ✳ ist bi andˀhalbeˀn juchart und eigen un̄ suss unbekùmbˀt, den er ouch dē jarzitampt un̄ sinē
pflegˀn hierub̄ mitt aller rechtūg un̄ zuͦgehoͤrd fùr sich, sin erbē un̄ nachkomē zuͦ rechtē, weˀnden undˀpfand un̄
nach pfands un̄ zinszrecht, sitt un̄ gewonheit aͧn alles abniessen ingebē und vˀsetzt hab. un̄ uff die offnūg un̄
vergicht stuͦnd ouch dˀselb Heini Kilcher mitt sinē fùrsprechen in offē, vˀbānen gericht, ✳ vollvˀtiget, vollfuͦrt und
bestêt ✳ den kouff in dˀ masz, als vor stât, ✳ und gab un̄ bracht den ✳ an un̄ durch min, des obgen̄ richtˀs, hand in und
zuͦ hand₎ Wˀna Roten, anstatt und zuͦ handē des jarzitampts un̄ sinˀ pflegˀ, gegēwùrtig un̄ kùnftig, damitt ze
tuͦnd und lassend als mitt irm eignē unbekùmbˀten guͦt. er gelopt ouch daruff, inē des koufs in dˀ masz, als vor stât,
nach recht wer ze sind un̄ inē des guͦt, sicher werschaft zetuͦnd, wo, wen̄ un̄ wie dick si dˀ notdurftig sind odˀ wˀdēt,
ouch widˀ disen ewigē kouff, disz vertigung noch dhein vor noch nach gemeldet ding noch geding niemˀ ze komēt,
zeredent noch zetuͦnd indhein wise, sundˀ das alles war, staͤt un̄ vest zehaltend, un̄ vˀzech sich ouch darùbˀ,
alles fùr sich, sin erbē un̄ nachkomen, mitt namē alles des, so si hiewidˀ dheins wegs geschirmē, behelfen sin, ✳ si
fùrzichn̄ odˀ geniessen moͤchten ùbˀal indhein wise. und beschach disz alles ingericht mitt urteil un̄ recht, ✳
mitt uffgeben, vˀzichn̄ und inantwurtē, mitt aller sicherheit un̄ gewarsami, wortē, wercken, wisē, geberdē ✳ un̄
allē dem, so darzuͦ gehoͤrēt odˀ notdurftig was un̄ als das nū un̄ ewklich kraft, macht un̄ handvest habē
un̄ stêt blibē sol un̄ mag aͧn alles bekrenken un̄ widˀtribē, alles nach recht, sitt un̄ gewonheit des ampts
uff Boͤtzbgˀ ✳ allēklich ungevarlich. und sind hiebi ingericht gewesen un̄ des gezùgē die erbˀn Hans Zubˀ,
Cuͤni Kùrn, Wˀna Steinhus, Hensli Karli vō Vilingē, Wˀna Stilli un̄ Hēmā Habˀscher von Stilli, Uͤli Herzog von
Raͤmigē, Hans Tùfel vō Rùffnach un̄ andˀ erbˀ lùt. ✳ und des alles ze warē, vestē urkùnd han ich, obgeñtˀ richtˀ
Hans Kilchˀ, min insigel von des gerichts un̄ ir bett wegen offenlich gehenckt an disē brieff, dˀ Wˀna Roten
zuͦ hand₎ des jarzitampts nach sinˀ begerūg mitt urteil un̄ recht also zegebē erteilt ist, ✳ des tags und
jars, als vor stât. ✳